Θεσσαλονίκη, 14/02/2020

**Η LIDL ΕΛΛΑΣ «ΚΟΡΥΦΑΙΟΣ ΕΡΓΟΔΟΤΗΣ» ΣΕ ΕΛΛΑΔΑ ΚΑΙ ΕΥΡΩΠΗ ΓΙΑ 4Η ΣΥΝΕΧΟΜΕΝΗ ΧΡΟΝΙΑ**

Η **Lidl Ελλάς** βραβεύτηκε για **4η συνεχόμενη χρονιά**, από τον διεθνώς αναγνωρισμένο οργανισμό **Top Employers Institute,** με τον τίτλο του Κορυφαίου Εργοδότη, σε Ελλάδα και Ευρώπη για την υποστήριξη προς τους εργαζομένους της, για τις αμοιβές και παροχές, για την εταιρική κουλτούρα, αλλά και για τις ευκαιρίες ανάπτυξης και εκπαίδευσης που τους προσφέρει.

Η διάκριση αυτή επιδεικνύει την αφοσίωση της εταιρίας στη διαχείριση ανθρώπινου δυναμικού και αποδεικνύει επάξια τον λόγο που συγκαταλέγεται ανάμεσα στις **κορυφαίες εταιρίες της χώρας** για το εξαιρετικό εργασιακό της περιβάλλον.

Οι εταιρίες που λαμβάνουν την πιστοποίηση Top Employer επιδιώκουν να θέτουν τους εργαζομένους τους στο επίκεντρο της επιχειρηματικής τους δράσης και να εξασφαλίζουν για εκείνους ένα υποδειγματικό περιβάλλον εργασίας. Τη φετινή χρονιά, το Top Employers Institute εντόπισε και βράβευσε κορυφαίους εργοδότες από 119 χώρες και εδάφη σε 5 ηπείρους.

«Η σταθερή αναγνώρισή μας τα 4 τελευταία χρόνια ως Κορυφαίος Εργοδότης μας γεμίζει περηφάνια αλλά ταυτόχρονα αποτελεί και πρόκληση να προσφέρουμε κάθε χρόνο ένα ολοένα και καλύτερο εργασιακό περιβάλλον στους συνεργάτες μας. Ένα περιβάλλον εργασίας φιλικό, που ενισχύει την ομαδικότητα, με ευκαιρίες και εφόδια για προσωπική και επαγγελματική εξέλιξη, με υψηλές, άνω του µέσου όρου της αγοράς, απολαβές και ελκυστικές επιπλέον παροχές, ώστε να έχουμε χαρούμενους εργαζομένους και να συνεχίσουμε να προσελκύουμε τα καλύτερα ταλέντα», δήλωσε η Νικολέττα Κολομπούρδα, Διευθύντρια Ανθρώπινου Δυναμικού και Μέλος της Διοίκησης της Lidl Ελλάς.

Η Διεύθυνση Ανθρώπινου Δυναμικού της Lidl Ελλάς όπως κάθε χρόνο, έτσι και φέτος, θα επενδύσει περισσότερο από 1 εκατομμύριο ευρώ στην εκπαίδευση και ανάπτυξη των εργαζομένων της, σχεδιάζοντας και υλοποιώντας εκπαιδευτικές δράσεις.

Ακόμη προγραμματίζει νέες προσλήψεις, ενδυναμώνοντας περαιτέρω την παρουσία της στην ελληνική αγορά λιανεμπορίου µε στόχο να παραμείνει ένας εργοδότης επιλογής, σταθερός και υπεύθυνος. Σήμερα η εταιρία απασχολεί περισσότερους από 6.000 εργαζoμένους και προβλέπει να φτάσει τους 7.000 στο τέλος του οικονομικού έτους 2020.

**Επισκεφθείτε τη Lidl Ελλάς και στα:**

**https://kariera.lidl.gr**

**https://corporate.lidl-hellas.gr**

[**www.facebook.com/lidlgr**](http://www.facebook.com/lidlgr/)

[**www.twitter.com/Lidl\_Hellas\_**](http://www.twitter.com/Lidl_Hellas_)

[**www.instagram.com/lidl\_hellas**](https://www.instagram.com/lidl_hellas/)

[**www.linkedin.com/company/lidl-hellas**](http://www.linkedin.com/company/lidl-hellas)

**https://www.youtube.com/user/lidlhellas**